paragraph_text: Iz Otišića na Svilaju popele su se dvije skupine s nešto više od 20 specijalno uvježbanih srpskih diverzanata. U noćnim uvjetima koji su im osiguravali skrovitost, došli su iza leđa položaja pripadnika HV-a na Velom vrhu. Tada je na hrvatske položaje na Velom vrhu krenula žestoka topnička paljba. Pobunjeničko topništvo koordinirali su i navodili srpski diverzanti. Nakon što je stao topnički napad, započeo je srpski pješački napad. U prvim trenutcima su zbog čimbenika iznenađenja i pretrpljenog topničkog napada srpski napadači stekli prednost. Na samom početku napada srpskog pješaštva poginuo je Petar Varnica od snajperskog metka, a teško su ranili Vinka Skorupa. Bitka se razbuktala. Još deset hrvatskih branitelja bilo je ranjeno. U pomoć hrvatskim snagama stigli su nevjerojatno brzo stigli suborci iz 126. brigade i uspjeli su ga obraniti.